Is jy reeds besig om die jaar se kampvakansie te beplan, of wonder jy wat om in te pak op jou volgende tawwe staproete? Wees voorbereid vir enige uitdaging met dié Trappers-produkte. Dit maak nie saak of jy ’n uitstekende koplig, ’n nuwe knipmes of bloot ’n goeie beker vir jou koffie benodig nie – hier’s iets vir almal!
Die Tiger Moth-wynkoelsakke word gemaak van waterbestande seildoekmateriaal, met handvatsels is van leer. Twee groot sakkies aan die buitekant met plek vir twee wynglase van blik. Die binnekant van die sak is geïsoleer sodat dit koud bly. Onder op die deksel is ’n rekkie waar jy jou botteloopmaker kan vasmaak. Die sak is aanvanklik ontwerp met plek vir twee wynbottels en ’n ysblok in die middel, maar daar is later ontdek dat ’n mens die ysblok met ’n derde bottel ook kan vervang as jy meer plek benodig.